Alle mot alle

Alle mot alle er et quiz-program på TVNorge ledet av Jon Almaas sammen med Henriette Steenstrup i sesong 1–3, og deretter sammen med Solveig Kloppen fra sesong 4. Programmets første sesong hadde premiere på TVNorge og Discovery+ høsten 2020. I hvert program konkurrerer to lag, hvert lag bestående av to kjendiser. I løpet av sesongen møtes alle lagene en gang i et gruppespill. De fire beste lagene i gruppespillet går videre til semifinaler, før to lag står igjen i finalen.
Alle mot alle er opprinnelig et svensk programkonsept ved navn Alla mot alla, utviklet av programlederne Filip Hammar og Fredrik Wikingsson. Produsenter er TV-produksjonsselskapet Nexiko Norge.
Programmet ble anmeldt i VG og fikk terningkast 4. Under Gullruten 2022 ble Jon Almaas og Solveig Kloppen kåret til beste programleder – underholdning for programmet. Programmet ble nominert til Gullruten 2023 i klassen beste underholdningsprogram, mens Almaas og Kloppen igjen ble nominert sammen i programlederklassen foran Gullruten 2024.
Sesongen varte fra 31. august til 1. oktober 2020.
Sluttspill
Sesongen varte fra 18. januar til 25. februar 2021.
Sluttspill
Sesong 3 ble sendt høsten 2021 og er utvidet til ni lag. Den ble spilt inn vinteren 2021.
Sluttspill
En julespesial med fire kamper ble sendt i desember 2021. Det var ikke sluttspill. Deltakere: Olli Wermskog og Kristine Grændsen møtte Vår Staude og Peter Bubresko, Ingrid Gjessing Linhave og Kåre Magnus Bergh møtte Erlend Mørch og Agnete Husebye, Ronny Brede Aase og Lise Finckenhagen møtte Kristin Gjelsvik og Martha Leivestad, Lilli Bendriss og Gunhild Dahlberg møtte Abubakar Hussain og Henrik Mestad.
Sesong 4 ble sendt fra 3. januar til 7. april 2022, denne gang med ti lag. Den ble spilt inn vinteren 2021/22.
Sluttspill
Sesong 5 ble sendt fra 29. august til 17. november 2022. Ti lag konkurrerte. Einar Tørnquist og Jan Thomas vant finalen.
Sluttspill
En julespesial ble sendt i desember 2022. Det var ikke sluttspill. Anne Rimmen og Marte Stokstad møtte Desta Marie Beeder og Espen Fiveland; Henriette Steenstrup og John Brungot møtte Atle Pettersen og Anne Marie Ottersen; Per Haugsrud og Henrik Bjørnstad møtte Guro Fostervold Tvedten og Håvard Tvedten; Ingar Helge Gimle og Ulrikke Brandstorp møtte Annika Momrak og Galvan Mehidi.
Sesong 6 ble sendt fra 2. januar til 27. april 2023. Sesongen bestod av 16 lag à to personer, delt inn i to puljer der lagene møttes innbyrdes i puljene. De fire beste lagene i hver pulje ble så satt opp i kvartfinaler mot de fire beste lagene i den andre pulja. Vinnerne ble Jørgen Evensen og Torjus Tveiten som slo Bård Vegar Solhjell og Inger Lise Blyverket i finalen.
Sluttspill
Sesong 7 ble sendt fra 4. september til 23. november 2023. Det var ti lag, og de fire beste lagene gikk til semifinale. Vinnerne ble Håvard Lilleheie og Randi Liodden.
Sluttspill
En julespesial med en miniturnering ble sendt fra 27. november til 7. desember 2023. Det var fire lag, hvor de to beste lagene gikk til finale og de to dårligste lagene gikk til bronsefinale. Erlend Osnes og Isalill Kolpus vant finalen, mens Trond Fausa Aurvåg og Janne Formoe vant bronsefinalen.
Sluttspill
Sesong 8 ble sendt fra 8. januar til 2. mai 2024. Sesongen bestod av 16 lag à to personer, som ble delt inn i to puljer der lagene møttes innbyrdes i puljene. De fire beste lagene i hver pulje gikk til kvartfinale. Vinnerne ble Halvor Johansson og Anne-Kat. Hærland, som slo Abu Hussain og Sandeep Singh i finalen.
Sluttspill
Sesong 9 ble sendt fra 9. september til 28. november 2024, og var en All Stars-sesong med kun tidligere deltakere som alle har vært i sluttspillet. Det var ti lag, og de fire beste lagene gikk til semifinale. Vinnerne ble Håvard Lilleheie og Randi Liodden, som dermed ble historiske som de første dobbeltmesterne av Alle mot alle.
Sluttspill
Sesong 10 blir sendt fra 6. januar 2025. Sesongen består av 16 lag à to personer, som blir delt inn i to puljer der lagene møtes innbyrdes i puljene. De fire beste lagene i hver pulje går til kvartfinale.